**PITANJA I ODGOVORI 17.02.2021.-23.02.2021.**

[**https://min-kulture.gov.hr/?id=20492**](https://min-kulture.gov.hr/?id=20492)**,** [**www.strukturnifondovi.hr**](http://www.strukturnifondovi.hr)

**FOND: Fond solidarnosti Europske unije**

**PROGRAM: Provedba mjera zaštite kulturne baštine oštećene u potresu 22. ožujka 2020. godine na području Grada Zagreba, Krapinsko-zagorske i Zagrebačke županije**

**BROJ POZIVA: 612-05/21-01/0147**

**TIP NATJEČAJA: otvoreni poziv**

**MODALITET: trajni do isteka sredstava**

**NACIONALNO KOORDINACIJSKO TIJELO: Ministarstvo prostornog uređenja, graditeljstva i državne imovine**

**ROK ZA PODNOŠENJE PROJEKTNIH PRIJEDLOGA: 31.05.2022.**

**ROK ZA ODGOVOR NA PITANJE: 7 dana od zaprimanja**

|  |  |
| --- | --- |
| Hoće li se odvojeni objekti samostana i Crkve (dijelovi istog kulturnog dobra) smatrati objektima različite javne namjene i sukladno tome prijaviti kao 2 projektna prijedloga? | U skladu s ovim Pozivom, zasebne zgrade različite javne namjene unutar jednog kulturnog dobra potrebno je prijaviti kao dva zasebna projektna prijedloga ukoliko nisu konstruktivna cjelina. |
| Ako je imenovana odgovorna operativna osoba (voditelj projekta) koju se obvezno navodi u prijavnom obrascu zaposlenik pravne osobe koja se javi na javni poziv za izradu projektno-tehničke dokumentacije i bude najpovoljniji ponuditelj, hoće li takva situacija smatrati sukobom interesa? | Ne, ukoliko ne sudjeluje u pripremi i postupku javne nabave. |
| Vezano na Poziv na dodjelu bespovratnih financijskih sredstava Provedba mjera zaštite kulturne baštine oštećene u potresu 22. ožujka 2020. godine, molimo Vas da nam dostavite odgovor na pitanje: U uputama za prijavitelje na str. 20 navodi se da je potrebno obavezno dostaviti sljedeći dokument: Akt o mjerama zaštite kulturnog dobra oštećenog u potresu temeljem popisa štete na kulturnom dobru. Na str. 13 također je navedeno: „Uvjet prihvatljivosti operacija je akt o mjerama zaštite kulturnog dobra oštećenog u potresu.Prijavitelj koji nije ishodio akt o mjerama zaštite kulturnog dobra, dužan ga je ishodi prije prijave Za građevine koje se nalaze unutar kulturno-povijesnih cjelina mjere zaštite provode se prema Prvom programu mjera obnove zgrada oštećenih potresom na području Grada Zagreba, Krapinsko-zagorske županije i Zagrebačke županije.“Prema navedenom, da li je za prijavu potrebno obavezno priložiti 2 dokumenta - Obrazac za popis štete i Akt o mjerama zaštite kulturnog dobra?Koji akt se prilaže za građevine koje se nalaze unutar kulturno-povijesnih cjelina za koje se mjere zaštite provode prema Prvom programu mjera obnove zgrada oštećenih potresom na području Grada Zagreba, Krapinsko-zagorske županije i Zagrebačke županije?  | Obrazac za popis štete nije dostupan prijavitelju, izrađuje ga služba zaštite kulturne baštine u svrhu daljnjeg postupanja. Za građevine koje se nalaze unutar kulturno-povijesnih cjelina za koje se mjere zaštite provode prema Prvom programu mjera obnove zgrada oštećenih potresom na području Grada Zagreba, Krapinsko-zagorske županije i Zagrebačke županije ne prilaže se akt. Obaveza prilaganja akta o mjerama zaštite odnosi se na pojedinačno zaštićena kulturna dobra. |
| U sustavu ePrijavnice u prijavnom obrascu u polju 7. prijedlog financijske konstrukcije za izvršenje programa su postavljene predefinirane stavke troškova (Aktivnost 1 Intervencija 1, Aktivnost 1 Intervencija 2, Aktivnost 2, trošak vezan uz stručni nadzor građenja, troškovi vezani uz sve ostale potrebne nadzore, revidente i koordinatore sukladno postojećoj legislativi, Trošak opreme potrebne za čuvaonicu (depo) za pohranu pokretne kulturne baštine, Trošak poreza na dodanu vrijednost za koji Prijavitelj/Korisnik nema pravo ostvariti odbitak). Kada se unesu iznosi po svakoj od gore navedenih stavki, sustav automatski izračuna i njihov zbroj. Međutim, ispod toga je novo polje Tražena sredstva u koje se ne prenosi automatski zbroj gore navedenih stavki. Molimo pojašnjenje unosimo li i u njega zbroj koji je iznad ili se očekuje unos nekog drugog iznosa? | Ukoliko se zbroj ne prenosi automatski prijavitelj ga upisuje ručno. |
| U polju 7. prijedlog financijske konstrukcije za izvršenje programa u prijavnom obrascu je postavljeno i pojašnjenje „Potrebno je zasebno priložiti detaljno razrađeni troškovnik za SVAKU navedenu projektnu aktivnost u polje 3. Detaljno razrađeni troškovnik pod priloženu dokumentaciju.“ Ako je aktivnost koja se prijavljuje npr. Aktivnost 2, smatra li se detaljno razrađenim troškovnikom za Aktivnost 2 navesti aktivnosti koje su prihvatljive temeljem točke 2.6. Prihvatljive aktivnosti operacije Uputa za prijavitelje, npr. 1. raščišćivanje ruševina, 2. razgradnja nestabilnih dijelova građevine, 3. privremene konstrukcije/skele i ostala sredstva za sprječavanje daljnjeg urušavanja te zaštitu ljudi i građevina itd. s pripadajućim iznosima? | Da, smatraju. |
| Točkom 2.6. Prihvatljive aktivnosti operacija po Aktivnost 2. provedba mjera zaštite kulturne baštine – izvođenje radova obnove kao prihvatljiva aktivnost navodi se uređenje čuvaonica (depoa) – radovi adaptacije i opremanja prostora.Vlasnici smo nekretnine koja je zaštićena unutar povijesne urbane cjeline grada Zagreba. Za građevinu je izdana Uporabna dozvola za građevine izgrađene do 15. veljače 1968. godine, javne je namjene izvan upotrebe. Da li moguće bez ishođenja akta za promjenu namjene koristiti postojeće slobodne prostore u svrhu privremene čuvaonice za vlastite potrebe?Obzirom da je građevina već neko vrijeme van uporabe i ima dotrajale instalacije, pitanje je da li se pod radovima adaptacije smatraju i zamjena dotrajalih instalacija ili samo završni radovi za prilagodbu prostora čuvaonici? Da li se smatraju i radovi izvedbe video-nadzora i alarm sistema, vatrodojave, sistema zaštite od požara, klimatizacije i ventilacije, te odvlaživanja i ovlaživanja protora (obzirom da određena građa traži specifične mikroklimatske uvjete)?Za navedene instalaterske radove sukladno članku 5. Pravilnika o jednostavnim i drugim građevinama i radovima (NN 112/2017, NN 34/2018, NN 36/2019, NN 98/2019, NN 31/20) potrebno izraditi glavni projekt, no nije potrebno ishoditi građevinsku dozvolu, da li se izrada projekta za izvedbu potrebnih instalacija smatra prihvatljivim troškom prema Aktivnosti 1 Intervenciji 1? | Izrada cjelovite dokumentacije za rekonstrukciju, adaptaciju i opremanje prostora za potrebe privremene čuvaonice (depoa) prihvatljiva je aktivnost kao i dokumentacija za uređenje i opremanje građevine u okviru radova za koje nije potrebno ishoditi građevinsku dozvolu, ali je potrebno ishoditi potrebne potvrde javnopravnih tijela i javnih poduzeća i osigurati uporabnu dozvolu za privremenu čuvaonicu (depo). |